Xunión Soviética

La **Xunión Soviética** ( tr.: *Sovietsky Soyuz*), oficialmente nomada **Xunión de Repúbliques Socialistes Soviétiques** (**XRSS**,  tr.: *Soyuz Sovétskij Sotsialistícheskij Respublik*; ; abreviáu СССР, *SSSR*) foi un Estáu federal constitucionalmente socialista qu'esistió n'Eurasia ente 1922 y 1991. El nome emplegáu informalmente ente los residentes foi la **Xunión** (*Soyuz*). 

La Xunión Soviética tuvo un sistema políticu de partíu únicu domináu pol Partíu Comunista hasta 1990 y anque yera una xunión federal de 15 repúbliques soviéticas subnacionales, l'Estáu soviéticu foi estructuráu baxo un Gobiernu nacional y una economía altamente centralizaos.

La revolución rusa de 1917, que provocó la cayida del Imperiu rusu, tuvo como socesor al Gobiernu Provisional Rusu, que foi de corta duración, debíu a que los bolxeviques gañaron la Guerra Civil Rusa y fundaron la Xunión Soviética n'avientu de 1922 cola fusión de la República Socialista Federativa Soviética de Rusia, la República Federal Socialista Soviética de Transcaucasia, la República Socialista Soviética d'Ucraína y la República Socialista Soviética de Bielorrusia.

Tres el decesu del primer líder soviéticu, Vladímir Lenin, en 1924, Josif Stalin acabó ganando la llucha pol poder y dirixó'l país a traviés d'una industrialización a gran escala con una economía centralizada y, al mesmu tiempu, con represión política. En xunu de 1941, mientres la Segunda Guerra Mundial, Alemaña xunto a los sos aliaos invadió la Xunión Soviética, un país col que firmó un pactu de non-agresión. Cuatro años dempués d'una guerra brutal, la Xunión Soviética emerxió victoriosa como una de les dos superpotencies del mundu, xunto a los Estaos Xuníos.

La Xunión Soviética y los sos Estaos satélites d'Europa oriental tuvieron involucraos na Guerra Fría, que foi una llarga llucha ideolóxica y política mundial escontra los Estaos Xuníos y los sos aliaos del bloque occidental; finalmente la XRSS cedió énte los problemes económicos y los disturbios políticos internos y esternos. Mientres esta dómina, la Xunión Soviética consiguió ser el modelu de referencia pa futuros Estaos socialistes. Dende 1945 hasta 1991, la Xunión Soviética y los Estaos Xuníos dominaron l'axenda mundial de la política económica, asuntos esteriores, operaciones militares, intercambiu cultural, progresos científicos, incluyendo l'entamu de la esploración espacial, y deportes (incluyíos los Xuegos Olímpicos). A finales de la década de 1980, l'últimu líder soviéticu Miḥaíl Gorbachov trató de reformar l'Estáu coles sos polítiques de la *[[perestroika]]* y *[[glasnost]]*, pero la Xunión Soviética derrumbóse y foi disuelta formalmente n'avientu de 1991 tres el fallíu intentu de golpe d'Estáu d'agostu. Dempués d'esto, la Federación de Rusia asumió los sos derechos y obligaciones.

Los llindares xeográficos de la Xunión Soviética variaron conl tiempu, pero tres les sos postreres anexones territoriales principales y la ocupación de los países Bálticos (Lituania, Letonia, y Estonia), del este de Polonia, Besarabia, y dellos otros territorios mientres la Segunda Guerra Mundial, dende 1945 hasta la disolución, los llindares correspondieron aproximadamente a aquellos de la estinta Rusia Imperial, coles esclusiones notables de Polonia, la mayor parte de Finlandia, y Alaska.

## Repúbliques Soviétiques
* RSS de Rusia
* RSS d'Armenia
* RSS d'Azerbaixán
* RSS de Bielorrusia 
* RSS de Kazakstán
* RSS d'Estonia
* RSS de Xeorxa
* RSS de Letonia
* RSS de Lituania
* RSS de Moldavia 
* RSS de Kirguistán 
* RSS de Taxiquistán
* RSS de Turkmenistán 
* RSS d'Ucraína
* RSS d'Uzbequistán

## Historia de la Xunión Soviética

## Revolución de 1917 y guerra civil

## El periodu de Lenin

## Stalin

## Guerra Fría

## Perestroika y Glastnost

## Disolución

## Ver tamién
* Filosofía marxista soviética
* Historia del comunismu

## Referencies

## Enllaces esternos

* CCCP  (enllaces de historia de la Xunión Soviética)
* Imágenes de la Xunión Soviética